༄༅། །ཨ་ར་པ་ཙ་ནའི་སྒྲུབ་གནས་ཀྱི་བསྟོད་པ་འཇམ་དབྱངས་
མཆོད་པའི་རོལ་མོ་སོགས་གནས་བསྟོད་དང་
མགུར་མའི་སྐོར་བཞུགས་སོ། །
༄༅། །ན་མོ་གུ་རུ་མཉྫུ་གྷོ་ཥ་ཡ། རྒྱལ་ཀུན་གྱི་ཡབ་གཅིག་འཇམ་པའི་
དབྱངས། །སྐུ་ཞི་དུལ་ངུར་སྨྲིག་རྣམ་རོལ་བ། །ཕ་བློ་བཟང་གྲགས་པ་ཡབ་
སྲས་ལ། །འབངས་སྒོ་གསུམ་གུས་པས་ཕྱག་འགྱིའོ། །ཆོས་གཞུང་ལུགས་ཐོས་
བསམ་སྒོམ་པས་སྦྱངས། །ལམ་ཐུན་མོང་ཐུན་མིན་ཉམས་བཞེས་ཟབ། །ལྷ་ཞི་
ཁྲོ་རབ་འབྱམས་དཀྱིལ་འཁོར་གཟིགས། །མཚན་དོན་མཐུན་དོན་གྲུབ་རིན་
ཆེན་བསྔགས། །སྔོན་འདྲེན་མཆོག་ཆོས་རྗེ་དམ་པ་དེར། །ལྷ་བླ་མའི་བཀའ་
ལུང་བདེན་ཚིག་གིས། །དུས་ཡང་ཡང་བསྔགས་པའི་མེ་ཏོག་ཆར། །གཞི་
གང་དུ་བབས་པ་འཛིན་མའི་ལྟོ། །གནས་བཀྲ་ཤིས་དབྱིབས་ལེགས་ཕུན་
ཚོགས་ཤིང་། །མཆོག་བྱང་ཆེན་སྒྲུབ་པའི་མཐུན་པའི་ཡུལ། །ས་བཟང་ཞིང་
གྲོགས་བཟང་མཐུན་རྐྱེན་འཛོམས། །མགོན་རྒྱལ་བ་ཡོངས་ཀྱིས་བསྟོད་པའི་
ཞིང༌། །ལོ་དཔལ་གདོང་ཞེས་བྱ་ཆུ་བྱ་ལ། །ལས་སྨོན་ལམ་དག་པའི་འཚམས་
སྦྱོར་གྱིས། །ཆོས་ཐུབ་བསྟན་རྣམ་པར་དག་པའི་གླིང་། །མཚན་ཡོངས་གྲགས་
བྱ་ཁྱུང་ཆོས་སྡེར་མཇལ། །ཡོངས་སྐྱེ་དགུའི་བསོད་ནམས་དཔལ་གྱི་ཞིང་། །
བྱིན་རླབས་ཀྱི་གཟི་འོད་རབ་འབར་བ། །ཤར་རིག་པའི་དཔའ་བོའི་མཆོད་
Y9 ] 0{ _2» }3}
ILL

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
སྡོང་ཆེ། །སླེབ་ཙམ་ནས་མཇལ་བའི་སྐལ་བཟང་ཐོབ། །སྒོས་འཇམ་དབྱངས་
བླ་མས་གཞོན་ནུའི་དུས། །གཟུངས་ཁྱད་འཕགས་ཨ་ར་པ་ཙ་ན། །ལྗགས་
བསྙེན་གྱི་བཟླས་པ་མང་མཛད་པས། །མཆོག་མི་བརྗེད་གཟུངས་ཀྱི་ཡི་གེའི་
ཚོགས། །གནས་སྟེང་འོག་ཕྱོགས་འཚམས་མ་ལུས་པའི། །ཤིང་རྡོ་དང་རྩིག་
ངོས་མེ་ལོང་ལ། །བསྙོན་མ་བཏང་གསལ་བར་བཀྲ་མཐོང་བས། །ཡིད་དགའ་
དད་གདུང་བས་མཆི་མ་དཀུ། །འབངས་ཐ་མལ་བདག་འདྲའི་སྣང་ངོ་ལ། །
དོན་དེ་ལྟ་ལགས་ན་རྒྱུད་དག་པའི། །ལས་སྐལ་བར་ལྡན་པའི་གང་ཟག་ལ། །
གནས་གཞལ་མེད་བཀོད་པ་བསམ་ཡས་པར། །ལྷ་བགྲང་ཡས་དཀྱིལ་འཁོར་
རབ་འབྱམས་ཚོགས། །ཐུགས་བདེ་གསལ་མི་རྟོག་ངང་ཉིད་ལས། །སྐུ་གང་
འདུལ་སྤྲུལ་བའི་ཟློས་གར་གྱིས། །ཁོང་གདུལ་བྱའི་སྐལ་བ་ཇི་བཞིན་དུ། །
གང་འཚམས་ཀྱི་མཛད་བཟང་རབ་འབྱམས་ཚོགས། །དུས་རྣམ་ཀུན་ཆད་པ་
མེད་འཇུག་པས། །འཕྲལ་ཡུན་གྱི་ཕན་བདེའི་སྒོ་བརྒྱ་བ། །ཐབས་སྣ་ཚོགས་
ཀྱིས་འབྱེད་པ་གཟིགས་པར་ངེས། །དགུང་མཁའ་ལ་འཇའ་གུར་དཀར་བོ
དབུས། །མདོག་སྣ་ལྔའི་འོད་གོར་ཟླུམ་པོ་སོགས། །ངོ་མཚར་བའི་ལྟས་བཟང་
མང་མཐོང་ཚེ། །དཔལ་ཀུན་གཟིགས་ཞིང་ཁམས་ཉིད་དུ་གོ ། དགོན་འདིར་
བཞུགས་སྐུ་གསུང་ཐུགས་ཀྱི་རྟེན། །ལས་བྱི་དོར་བརྩོན་པར་མ་ལྟོས་པར། །སྐུ་
གཟི་བྱིན་འོད་ཟེར་རྟག་འབར་བའི། །ཚུལ་འདིས་ཀྱང་དང་བས་ཡིད་རབ་
འཕྲོག །སྡེ་འདིར་འཁོད་བགྲེས་གཞོན་ཐམས་ཅད་ཀྱང་། །མཐའ་གཉིས་
སྤང་ཟས་གོས་གནས་མལ་སོགས། །གཞི་ཚུལ་ཁྲིམས་དག་་པས་ཐུགས་རྒྱུད་
་བོའི་
772

ཨ་ར་པ་ཙ་ནའི་སྒྲུབ་གནས་ཀྱི་བསྟོད་པ།
སམ་སྒོམ་པས་ཉམས་ལེན་དམར། །འགྲོགས་བདེ་ཞིང་རང་
ཕྱུག །ཆོས་ཐོས་བསམ་སྒོམ་ང
བཞིན་བརྗོད་པ་ཉུང༌། །རྒྱུ་ནོམ་དང་རྙེད་བཀུར་སྙན་གྲགས་ལ། །འདོད་ཆུང་
ཞིང་ཞེན་ལོག་སྐྱོ་ཤེས་ཆེ། །ཉིན་མཚན་ཀུན་ཆོས་སྤྱོད་ཁོ་ནས་འདའ། །དོན་
དེའི་ཕྱིར་བེག་ཙེ་ལྕམ་དྲལ་དང༌།
།ཁོང་གཙང་བཙན་རྡོ་རྗེ་ལེགས་པ་སོགས། །
འདས་མ་འདས་བསྟན་སྲུང་མཐུ་རྩལ་ཅན། །དེ་ཀུན་གྱིས་འཕྲིན་ལས་གཡེལ་
བ་མེད། །ཕོ་རབས་ཀྱིས་འདུན་སྟངས་མི་འཆུག་ན། །གནས་འདི་འདྲ་བསྟེན་
ནས་འདི་བཞིན་དུ། །ཆོས་རྣམ་དག་སྒྲུབ་ན་འདིར་སྐྱིད་དང༌། །ཕྱི་སྐྱིད་ཀྱི་སྐྱིད་
མགོ་ཚུགས་པ་ཤེས། །ཡུལ་རྒྱལ་ཁམས་བགྲོད་པའི་པན་རྒན་ཡང་། །ཡིད་ཁོང་
ནས་དགའ་བ་ཆེས་དྲག་པས། །དུས་ད་ལྟའི་འདུན་པའི་འཚམས་སྦྱོར་གྱིས། །
ཕྱིས་ཡིད་སྨོན་ཇི་བཞིན་འགྲུབ་པར་སྨོན། །དོན་དེ་དག་བསྙད་པའི་དགེ་
ཚོགས་ཀྱིས། །མ་འགྲོ་བ་སེམས་ཅན་མ་ལུས་ཀུན། །ལྷ་འཇམ་དཔལ་དབྱངས་
དང་དབྱེར་མེད་པའི། ཕ་བློ་བཟང་གྲགས་པས་རྗེས་འཛིན་ཤོག ། ཅེས་འཇམ་
མགོན་རྒྱལ་བ་གཉིས་པའི་སྒྲུབ་གནས་དགེ་ལེགས་རྣམ་རྒྱལ་ལ་ཉེ་བར་བསྟོད་པ་འཇམ་དབྱངས་མཆོད་
པའི་རོལ་མོ་ཞེས་བྱ་བ་འདི་ནི། ༧ བྱ་ཁྱུང་དགོན་གྱི་ཚོགས་ཆེན་དབུ་མཛད་རྒྱལ་མཚན་འཕྲིན་ལས་ཀྱིས་
བསྐུལ་ངོར། སྙོམ་ལས་མཁན། ༧ འཇིགས་མེད་འཕྲིན་ལས་རྒྱ་མཚོས་སྒྲུབ་གནས་དེ་ཉིད་དུ་སྦྱར་བ་དགེ་
ལེགས་འཕེལ། །
773

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།